*Par iepirkuma procedūras*

*“17.apakšstacijas Aviācijas ielā 1C ēkas pārbūve un elektroiekārtu nomaiņa”*

*(ID Nr.RS/2023/7) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

1. *Jautājums:*

*Skaidrojošajā aprakstā (ESS-1) ir minēts, ka skapis tiks izvietots telpā Nr2. EL sadaļas rasējumos nav atrodama shēma par elektrības pieslēgumu šim skapim šajā telpā! Lūdzam precizēt, kurš nodrošinās elektro pieslēgumu video novērošanas skapim telpā Nr2 (gaitenī).*

Atbilde:

Skaidrojam, ka projekta risinājumi neparedz mainīt / pārbūvēt esošo ēkas sadalni SS, bet to paredzēts papildināt ar automātslēdžiem. Būvuzņēmējam jāveic projektētās videonovērošanas sadalnes pārslēgšanu uz automatslēdzi SS sadalnē, no kura barojas esošā videonovērošanas sadalne (EL-9.2). Nepieciešamo montāžas materiālu izmaksas iekļaujamas Lokālās tāmes Nr.13 "Videonovērošanas sistēma" pozīcijās "Montāžas izstrādājumi".

*2.jautājums:*

*Skaidrojošajā aprakstā (ESS-1) ir minēts, ka skapī tiks izvietots komutators. Lūdzam precizēt, kurš viņu piegādās. Materiālu specifikācijā šāds materiāls nav paredzēts!*

Atbilde:

Skaidrojam, ka komutators jāparedz kā telekomunikāciju skapja sastāvdaļa (Lokālās tāmes Nr.13 “Videonovērošanas sistēma” pozīcija Nr.1).

*3.jautājums:*

*Skaidrojošajā aprakstā (ESS-1) ir minēts, ka video novērošanas tīkls jābūvē ar kabeli Cat5e. Materiālu specifikācijā norādīts kabelis Cat6. Lūdzam precizēt, ar kādu kabeli jāizbūvē.*

Atbilde:

Informējam, ka nolikums tiks grozīts, līdz ar ko, lūdzam sekot informācijai tīmekļvietnē [www.rigassatiksme.lv](http://www.rigassatiksme.lv) un [www.eis.gov.lv](http://www.eis.gov.lv).

Papildus skaidrojam, ka materiālu specifikācijā (ESS-4) konstatēta tehniska rakstura kļūda. Nosaukumu “*Cat6*” lasīt kā “*Cat5e*”.

*4.jautājums:*

*Rasējumā ESS-3 ir uzrādīta UPS iekārta. Lūdzam precizēt, kas piegādās šo iekārtu jo materiālu specifikācijā tāda nav paredzēta.*

Atbilde:

Skaidrojam, ka UPS iekārta jāparedz kā telekomunikāciju skapja sastāvdaļa (Lokālās tāmes Nr.13 “Videonovērošanas sistēma” pozīcija Nr.1).

*5.jautājums:*

*Lūdzam precizēt, vai ir jāpapildina esošā videonovērošanas vadības programmatūra ar kādām papildus licencēm vai to visu nodrošinās pasūtītājs. Būvniekam tikai jāuzstāda kameras un jāuzstāda videorakstītājs? Pārējo integrāciju ar esošo programnodrošinājumu veiks pasūtītājs?*

Atbilde:

Skaidrojam, ka Būvniekam jāuzstāda kameras un jāuzstāda videorakstītājs, savukārt, programmatūras licences un integrāciju ar esošo programmnodrošinājumu nodrošinās un veiks Pasūtītājs.

*6.jautājums:*

*Lūdzam precizēt, vai komutāciju skapis jāpiegādā 19“ izpildījumā 4U izmērā? Vai tajā tiešām varēs izvietot visas datu pārraides iekārtas (interneta pieslēguma iekārtu, izšūt pienākošo optisko kabeli, ko nodrošinās pasūtītājs, komutatoru kamerām, ierakstītāju kamerām, UPS iekārtu, datu kabeļu pačpaneli (var arī bez paneļa), elektrības pieslēguma sadalītaju,… ) Vai skapim nevajadzētu būt lielākam?*

Atbilde:

Skaidrojam, ka būvprojekta lapā ESS-1 konstatēta tehniska rakstura kļūda. Nosaukumu “4U” lasīt kā “12U”.

*7.jautājums:*

*Iepirkumam pievienotājā specifikācijā nav norādītas pozīcijas, kas attiecas uz releju aizsardzību un automātiku. Lūdzam precizēt, vai šos darbus izpildīs „Rīgas Satiksme”.*

Atbilde:

Skaidrojam, ka darbus, kas attiecas uz releju aizsardzību un automātiku (vilces iekārtām), veiks Pasūtītājs.

*8.jautājums:*

*Iepirkumam pievienotājā specifikācijā nav norādītas pozīcijas, kas attiecas uz televadības sistēmu. Lūdzam precizēt, vai šos darbus izpildīs „Rīgas Satiksme”.*

*Atbilde:*

Skaidrojam, ka darbus, kas attiecas uz televadības sistēmu, veiks Pasūtītājs.

Iepirkumu komisijas priekšsēdētāja Inta Novika